MANHATTAN SZIGETÉN
KÉT NYOMOZÓOSZTAG FOGLALKOZIK GYILKOSSÁGOKKAL.
AZ ÉSZAK- ÉS A DÉL-MANHATTANI.
A LEGBRUTÁLISABB ÉS LEGKOMPLEXEBB GYILKOSSÁGOKAT VIZSGÁLJÁK.
EZEK AZ Ő TÖRTÉNETEIK.
Vannak helyzetek, amelyekbe nem akarsz belekerülni.
Az abban a szobában történteket nem lehet egyszerűen elfelejteni.
A Soho House éjszakai menedzsereként megérkeztem a műszakomra
2010. december 9-én, csütörtökön.
A Soho House egy magánklub.
Kizárólag a művészetek, a film- és a zeneipar képviselői részére.
Nem nyilvános.
Pár órával műszakkezdés után,
ahogy a teendőim listáját böngésztem,
azzal hívtak fel, hogy az egyik vendég erős vízszivárgást tapasztal a szobájában.
Próbáltuk meghatározni a szivárgás eredetét,
így jutottunk el végül Sylvie szobájába.
Sylvie Cachay fiatal, feltörekvő fürdőruha-tervező volt.
Olyanokkal dolgozott együtt, mint a Victoria's Secret és Tommy Hilfiger.
Feljövőben volt, emelkedőben,
és nagy dolgokra volt hivatott.
Tökéletesen illett a Soho House közegébe.
Kopogtunk, de nem kaptunk választ. Van jogosultságom ajtót nyitni.
És ekkor láttam meg Sylvie-t a kádban. Teljesen a víz alá merült.
Az első reakcióm az volt, hogy beugrottam, és kiemeltem a kádból.
Megráztam. Beszéltem hozzá.
Kerestem a pulzusát, de nem éreztem.
Aztán elkezdtem az újraélesztést.
A kollégámmal hívattam a segélykérő vonalat,
miközben próbáltam újraéleszteni,
és üvöltöttem, hogy térjen magához.
Igen.
A mi dolgunk biztosítani, hogy éjjel épségben hazaérj.
A családok számára fontos, hogy tudják, ki ölte meg a rokonukat.
ÉSZAK-MANHATTAN DÉL-MANHATTAN
Együttérzés az áldozatokkal. Ez a legfontosabb.
Mindig szerettem a dolgok mögé nézni. Kideríteni, mi történt.
Ki akarod deríteni az igazságot. Ez a nyomozók dolga.
Ösztönösen segíteni akarsz az embereknek.
New Yorkban a rendőrség…
Erről van szó.
GYILKOSSÁGI ÜGYEK
2010. DECEMBER 9.
03:00
Hűvös éjjel volt.
Csend volt. Nem történt semmi.
NYUGALMAZOTT RENDŐR ŐRMESTER
Megszólalt a telefon.
Egy fiatal őrmester volt a 6-os körzetből.
Azt mondta: „Szeretném előre tájékoztatni.
Egy fiatal nőt találtak holtan a Soho House egyik fürdőkádjában.
Úgy tűnik, megfulladt.”
„Halottnak nyilvánították?” „Igen.”
Azt kérdezte: „Gondolja, hogy ebből probléma lesz?”
Én meg: „Az lesz.
Mert elég nehéz dolog önmagát kádba ölnie az embernek.
Úton vagyunk. Zárja le a helyszínt!”
A New York-i rendőrség nyomozócsoportjai
reggel nyolctól hajnali egyig, két műszakban dolgoznak.
De a bűnözés nem áll le hajnali egykor. Az a nap 24 órájában folyik.
Van hát az úgynevezett „éjszakai őrség”.
Kimehetsz nyomozni, de reggel leadod az ügyet.
59. UTCA
Manhattan két részre van osztva, Észak- és Dél-Manhattanre.
Én délen dolgoztam az éjszakai őrségben.
Éjjeli bagoly vagyok. Éjjel születtem. Imádtam a munkám.
Azt mondják, éjfél után semmi jó nem történik.
Hát, ez tökéletesen igaz.
A Soho House egy exkluzív luxusklub.
Nem sétálhat be bárki azzal, hogy tag akar lenni.
Van egy átvilágítási folyamat, és csak ajánlás útján lehet bekerülni.
Exkluzív. Nagyon is az.
Valószínűleg sosem fogok ott megszállni, de ez van.
A Soho House-hoz egy mentőautó, egy rendőrautó és mi érkeztünk ki.
Nem volt ott sok ember.
A szoba nem volt nagy. Volt egy szép nagy ágy,
de szó szerint egy méterre az ágytól egy hatalmas, tál alakú kád volt.
A hotelmenedzser kiemelte a nőt a kádból.
Megtudtuk az áldozat kilétét.
Sylvie Cachay volt. Nő. Harminchárom éves.
A hátán feküdt, kiterítve a kád előtt.
Pulóverszerű felső volt rajta,
bugyi, és egy Rolex óra.
Nem olyasmi, amit általában a kádban viselünk.
Én pedig gyanakvó típus vagyok.
Egyrészt sosem voltam jóban a kádba fulladt halottakkal.
Másrészt volt egy csomó gyógyszeres doboz a pulton.
Antidepresszánsok lehettek.
Túladagolhatta magát, és a vízbe fulladt?
Nem tudtuk.
Felhívtam hát a 6-os körzet parancsnokát.
Azon a területen az ő nyomozócsoportjaik tartják kézben az ügyeket.
Tommy Jones, Bobby Moller… Profi nyomozók, akiket régóta ismerek.
Rögtön a helyszínre jöttek.
Előző este…
NYUGALMAZOTT NYOMOZÓ
…letartóztattunk valakit, és késő estig dolgoztunk,
így mi vonultunk a Soho House-ba. Szokatlan volt az egész.
Az ottani vendégkörrel nem számít ilyesmire az ember.
Pete Panuccio, az éjszakás őrmester tájékoztatott.
Gyanús volt az ügy, de nem volt tiszta a helyzet.
Vért kerestünk. „Van vér?” Nem volt vér.
Volt valami a kezén. Harapásnak tűnt, ami felettébb furcsa.
Ha ilyesmi történik, felhívják a gyilkosságiakat.
Ezek a srácok elvégzik a terepmunkát, és segítenek, amiben tudnak.
Különösen egyvalaki. AI Titus nyomozó, aki nagyszerű fickó.
Sok ügyön dolgoztam már vele. Körültekintően végzi a munkáját.
Egy egész csapat nyomozó dolgozott az ügyön.
Nagyot szólt, mert előkelő helyről volt szó.
Az egész ügyben volt egyfajta celebfaktor.
Vagyis várható volt a sajtó felbukkanása,
és az ezzel járó extra nyomás,
hogy a lehető leggyorsabban válaszokat találjunk.
A helyszínelő egység fotózni kezdte a helyszínt,
ujjlenyomatokat vett a kádról,
és DNS-mintákat gyűjtött a kádból és a csaptelepről.
Észrevettem többek között egy pár nedves zoknit a földön.
És nem olyan zokni volt, amit egy fiatal, divatos nő viselne.
Szürke férfizokni volt.
Mi meg tűnődtünk: „Na jó, mi történt? Hogy állunk? Ki volt még itt?
Bryan Alvarez, a Soho House Hotel éjszakai menedzsere
volt az elsők egyike, akikkel beszéltünk.
A nyomozók kérdezősködtek: „Mi történt itt?”
SOHO HOUSE-MENEDZSER
„Ki az a Sylvie? Vendéggel jött?”
Meg az idővonalról, hogy mikor léptem be a szobába, és láttam meg őt a kádban.
Azt tudtuk meg, hogy a barátjával, Nicholas Brooksszal jelentkezett be
úgy déli 12:30 körül.
Sylvie és a barátja, Nick aznap este jelentkezett be a hotelbe,
nem sokkal a műszakom kezdete előtt.
A Soho House egyik előnye az volt, hogy sok térfigyelő kamerájuk van.
Gyorsan bele is tudtunk nézni a felvételekbe.
Sylvie mintha furcsán járt volna. Kissé fáradt volt.
Sylvie említette a kollégámnak, hogy altatót vett be,
nem érzi jól magát, és segítségre szorul, hogy a szobájába jusson.
Nicholas leült, és intézte a bejelentkezést,
a hotel alkalmazottja pedig azt mondta: „Majd én segítek.”
A kamerafelvételeken látszik, hogy Sylvie segítséget kap, hogy az emeletre jusson.
Az is látszik, hogy Nicholas Brooks ki-be járkál a hotelszobából.
Ez a bejelentkezésük után többször is megtörtént, ami elég furcsa volt.
A felvételeken látható,
hogy Nicholas Brooks utoljára hajnali 2 óra 18 perckor hagyja el a szobát.
02:18 NICK ELHAGYJA A SZOBÁT
Aztán 02:51-kor érkezik a menedzser a szivárgást ellenőrizni.
Megkérdeztem Bryan Alvarezt, látta-e Nicholas Brookst,
miután megtalálta Sylvie Cachayt?
Elmondtam a nyomozóknak, hogy már nincs itt. Elment.
Akivel bejelentkezett, már nem volt ott.
Elment a hotelből,
ami kezdett egy tetthelyre hasonlítani.
Úgyhogy igen, ez elég gyanús volt.
Rá kellett jönnünk, miért és hová ment.
A legfontosabb a barát megtalálása volt.
A környék bárjainak átvizsgálását vettük tervbe.
Úgy reggel 5:30 körül a hallban álltam…
2 ÓRÁVAL A NYOMOZÁS MEGKEZDÉSE UTÁN
…amikor a pasas besétált a főbejáraton.
A hotelmenedzser megszólalt: „Ő az a fickó.”
Ahogy ránéztünk, a szeme vérvörös volt.
Totál zilált volt.
Láttuk, hogy vagy részeg, vagy betépett, vagy mindkettő.
Nyilvánvalóan elment valahová bulizni.
A lábára néztem, és nem volt rajta zokni.
Az a szobában hevert, egy tetthely kellős közepén.
Szürke férfizokni.
Bemutatkoztam a fiatalembernek.
Megkérdeztem a nevét. Azt mondta: „Nicholas Brooks.”
Megkérdeztem: „Ön volt az a férfi, aki Sylvie Cachayjel jelentkezett be?”
Azt mondta: „Igen.” Én meg: „Rossz híreim vannak.”
Mondom: „Sylvie-t a szobájában találtuk, a kádban. Nem reagált semmire,
és elhunyt.”
Nem lett feldúlt.
Meg sem kérdezte, hogy mi történt.
De a fura viselkedés a részegsége miatt is lehetett.
Azt mondtam: „Beszélnünk kell, kideríteni, ki a barátnője.
Be kell mennünk az őrsre, kitalálni, mi is folyik itt pontosan.”
Nicholas Brooks önként velünk jött.
Bekísértem egy kihallgatóhelyiségbe.
Azt mondtam: „Fontos, hogy elmesélje, hol járt ma éjjel,
és hogy elmondja, mi történt ma este.”
Ő meg csak…
csak dadogott, nem volt teljesen magánál,
és a szeme is lecsukódott.
Tudtam, hogy nem kapok egyenes válaszokat.
Szét volt csúszva.
Azt gondoltam, hogy számára a legjobb, ha egy kicsit leteszi a fejét.
És később visszatérünk hozzá.
Nem akartam olyan embert kikérdezni, aki nem értette mit kérdezek vagy mondok.
És bár ez késlelteti a nyomozást, mégis jobb így.
Ő pedig elaludt.
Ha bármelyikünkkel ilyesmi történne, magunkon kívül lennénk,
sírnánk, nem tudnánk elaludni. Vele nem ez volt.
Az első dolgunk Sylvie családjának értesítése volt.
Az ilyesmit bejelenteni már önmagában is nehéz.
Nekem is vannak lányaim. Ilyenkor mindig a családra gondolok.
Mivel Virginiában éltek, nem tudtam személyesen közölni a hírt,
pedig jobb szeretem én megtenni. Felvettük hát a kapcsolatot
a virginiai rendőrséggel, akik kimentek,
majd megerősítették, hogy értesítették a családot.
Felhívott anyám…
SYLVIE BÁTYJA
…őrjöngve, sírva mondta, hogy Sylvie-t megölték.
Szörnyű volt. Ez…
olyasvalami volt, amiről sosem gondoltam, hogy valaha hallani fogom.
A húgommal a virginiai McLeanben nőttünk fel,
Washington külvárosában.
A nevelőapám 100%-ban perui volt, ahogy anyám is.
Szóval Sylvie két perui szülő lánya volt.
Ambiciózus volt, képviselte a perui kultúrát,
és próbálta azt a lehető legjobban a munkájába integrálni.
New Yorkban dolgoztam,
és minden ünnepet együtt töltöttünk,
és igen jó volt a kapcsolatunk.
Találkoztam a nyomozókkal.
Képekről kellett a húgomat azonosítanom.
Mindig reménykedik az ember,
hogy valamiféle félreértés van abban, amit elmondtak neki.
Egészen addig, amíg a saját szemével nem látja. Ezt sosem lehet kiheverni.
09:00 6 ÓRÁVAL A NYOMOZÁS MEGKEZDÉSE UTÁN
A reggel előrehaladtával jöttek az újságírók.
Mindenhol tévékamerák és teherautók.
Bejött a hadnagyom.
Azt mondta: „Megy lent a médiacirkusz.
Menj, nézd meg!”
És tévés közvetítőkocsik parkoltak a háztömb egyik végétől a másikig.
Amikor az orvosszakértő elszállította a holttestet a boncoláshoz,
minden kamera előkerült.
A harminchárom éves divattervezőt, Sylvie Cachayt
holtan találták a trendi Soho House-ban.
Gondoljon bele! Egy sikeres, vonzó fiatal nőt…
„PÁRATLAN” SYLVIE
…holtan találtak a Soho House egyik fürdőkádjában.
Érdekli a közvéleményt a hír. Megértem.
A bulvársajtó csámcsog rajta.
SZÉPSÉG A KÁDBAN
Szinte minden hírcsatornán szerepeltem. Ez extra terhet ró az emberre.
Örültem volna, ha még hat-nyolc órán át nem szimatolják meg az ügyet,
hogy így időt nyerjünk a nyomozás elindításához.
A délelőtt folyamán
Nicholas végre felébredt.
Azt kérdezte: „Nyomozó úr! Beszélhetünk?” „Persze.”
Nicholas elmondta, hogy Sylvie-vel
már hat hónapja jártak.
„Se veled, se nélküled” kapcsolatuk volt. Nem volt jónak nevezhető.
Nicholas elmondta,
hogy azt beszélték meg, hogy aznap este Sylvie lakásán vacsorázik.
Ő oda is ment.
Azt mondta, szexeltek.
Aztán Nicholas az ágy támlájánál meggyújtott néhány gyertyát,
és az ágy mögötti emelvényre tette őket.
Sylvie altatót vett be.
Nicholas zuhanyozni ment.
Aztán meghallotta a füstjelzőt.
Ahogy kijött a fürdőszobából, vágni lehetett a füstöt.
Az ágy lángokban állt.
Ráugrott Sylvie-re, ráugrott az ágyra, és ahogy tudta, eloltotta a tüzet,
ami megperzselte a nő haját is.
Sylvie azt mondta: „Tag vagyok a Soho House-nál.
Nem maradhatunk itt. Nem egészséges a füstöt belélegezni.”
Nicholas elmondta azt is, hogy Sylvie-nek nehezére esett
lemenni a lépcsőn a lakásból az utcára,
mert elkezdett hatni az altató, amit bevett.
Beugrottak egy taxiba, és elhajtottak.
Leginkább a viselkedésük érdekelt. „Vitatkoztak?”
Azt mondta, a nő ingerült volt, egész úton őt szidta.
„Hihetetlen, mekkora füves vagy! Felgyújtottad a lakást.”
Fel volt háborodva. Odaértek a Soho House-hoz.
Nicholas azt mondta: „A szobában a maître d' ágyba fektette.
Sylvie meg azt mondta, hogy megfürdene.”
BIZTONSÁGI FELVÉTEL
„Én enni szerettem volna, ezért a fenti étteremben ételt rendeltem.”
Majd visszament a szobába, és mondta Sylvie-nek, hogy elmegy.
Mondom: „Ön azt mondta, Sylvie fürdeni akart. Fürdött?”
Ő meg: „Nem tudom. Leléptem.”
„És hozzáért a kádhoz?
Megengedte neki a vizet?
Kedvességből, ha már úgyis fürdeni akart?”
Azt mondta: „Nem. Még ágyban volt.”
Nicholas állítása szerint elhagyta a hotelszobát.
Aztán elhagyta a hotelt, hogy egy közeli bárban bulizzon
egy fickóval, David Raleigh-val, akit a földszinti hallban ismert meg.
Aztán visszajött a hotelbe, ott futott belénk.
Megkérdeztem: „Tett valamit Sylvie-vel,
mielőtt bulizni ment azzal a fickóval?”
Mire ő: „Nem.”
Nem volt aggodalom a hangjában, nem aggódott, hogy bajba kerülhet.
Kimért volt és közönyös.
Én éreztem, hogy csinált valamit.
De még nem tudtuk pontosan, mi történt a szobában.
Úgyhogy Nicholas egyelőre az őrsön maradt.
A nyomozás David Raleigh felé fordult,
a férfi felé, akivel Nicholas Brooks állítása szerint aznap este együtt lógott.
11:00 8 ÓRÁVAL A NYOMOZÁS MEGKEZDÉSE UTÁN
Dörömböltek az ajtómon.
Jó hangosan. Az ágyból kiugorva az ajtóhoz futottam.
TANÚ
Kinyitottam. Két nyomozó volt.
Megkérdezték: „Ismeri Nicholas Brookst?” Én meg: „Ja!
Igen, tegnap ismerkedtünk meg. Ittunk egyet.”
Aztán elmondták, hogy holtan találtak egy lányt
a Soho House egyik fürdőkádjában, és hogy a lány Nicholas Brooksszal járt.
A nyomozók behívtak az őrsre, hogy kihallgassanak.
02:18 8 ÓRÁVAL KORÁBBAN
Aznap este a Soho House bárja már zárt,
én meg még tovább buliztam volna.
Úgyhogy megálltam a recepciónál.
Egy fickó kiszállt a liftből.
A recepcióshoz fordult: „Meginnék egy italt valahol.
A bár zárva. Tudja, hová mehetnék?”
A recepciós rám nézett,
majd rá, és azt mondta: „Ő is inni szeretne. Tartson vele!”
Mondom: „Jó. Menjünk?” Ő meg: „Persze.”
Odaértünk a bárhoz, iszogattunk és dumáltunk.
A barátnőjéről kezdett mesélni,
és az iránta érzett örök szerelméről beszélt.
Mesélt a lakásukban keletkezett tűzről is,
meg hogy a barátnője a hotelszobában alszik.
Azt mondta: „Fel kéne hívnom, megkérdezni, jól van-e.”
Fel is hívta, de csak folyamatosan kicsöngött.
Azt mondta: „Nem veszi fel.”
Én meg: „Persze, mert alszik.”
De azt mondta, elmegy. Elköszöntünk, és kisétált.
Semmi szokatlan nem volt a dologban.
Ez megerősítette Nicholas Brooks történetét.
Legalábbis úgy tűnt, hogy ebben igazat mondott nekünk,
és így még lehetséges volt, hogy öngyilkosság történt.
6-OS KÖRZET NEW YORK-I RENDŐRSÉG
Tudnom kellett, ki is volt az a Sylvie Cachay.
Milyen volt a lelkiállapota?
Beszéltem Sylvie Cachay családtagjaival és barátaival,
és tisztában voltam vele, hogy fel vannak zaklatva.
Azt mondták, Sylvie depressziós volt.
2009-ben ismertem meg Sylvie Cachayt.
Akkor vett fel gyakornoknak az Anne Cole Swimwearhez.
Egyből nagyon jól kijöttünk egymással.
Egy üveg bor mellett simán eldumcsiztunk.
SYLVIE BARÁTJA ÉS MENTORÁLTJA
Számomra Sylvie barát volt, főnök és mentor.
Felnéztem rá. Zseniális volt.
2006-ban piacra dobta a saját fürdőruha-kollekcióját.
Szerepelt a Vogue-ban az InStyle-ban, a Sports Illustratedben.
A család megünnepelte minden eredményét.
Nagyon büszkék voltunk rá.
Egy tervező saját kollekcióját piacra dobni maga a valóra vált álom.
Sajnos Sylvie-nek fel kellett oszlatnia a cégét
a 2008-2009-es gazdasági válság miatt.
A befektetőjének voltak a világban más befektetései,
és mindenki óvatoskodott az új befektetések kapcsán.
Vissza kellett mennie az Anne Cole-hoz. Imádott ott dolgozni.
Remekül éreztük ott magunkat, de személy szerint ez visszalépés onnan,
ahová már eljutottál. Szerintem folyamatosan ez járt a fejében.
Szerintem nagyon stresszes volt. Durván szorongott.
Gyógyszert szedett az életminősége és a termelékenysége javítására.
Megkérdezték, hogy volt-e öngyilkos hajlama.
A válasz egy erős, határozott nem. Egyáltalán nem.
A Syla bezárásának kudarca depressziót és szomorúságot okozott,
de sosem tette őt cselekvésképtelenné.
Mindig volt B terve.
Miközben az Anna Cole-nál dolgoztunk,
és különböző mintákat válogattunk az Anna Cole számára,
a Syla számára is válogattunk. Nem szűnt meg számára létezni. Csak „szünetelt”.
Nagyon érdekes volt a beszélgetés a gyakornokával, Heatherrel.
Konkrét információkkal szolgált
Sylvie kapcsolatairól, és hogy kikkel találkozgatott.
2008 körül Sylvie felbontotta az eljegyzését.
Ő vetett véget a kapcsolatának a vőlegényével,
mert túlságosan megterhelő volt számára a saját üzletével járó gondok mellett.
Aztán Sylvie randizgatott kicsit.
Nicholast 2010 júniusában ismerte meg…
2010. JÚNIUS 6 HÓNAPPAL KORÁBBAN
…amikor a barátaival szórakozni ment az éjszakába.
Nem sokkal később egy alkalommal sétálni indultak a lakása közelében.
A kutyáját, Peppert elütötte egy autó.
Nick emelte fel a földről,
és csavarta be egy kabátba. Akkor támaszul szolgált Sylvie számára.
Sylvie teljesen összetört.
Azt hiszem, emiatt traumás kötelék fonódott köréjük.
Másképp nem jött volna össze vele,
mert Nicholas nagyon fiatal volt.
Sylvie 33 éves volt, Nicholas meg talán 24.
Aztán szinte minden napot együtt töltöttek. Nicholas ott is aludt.
Lényegében gyors beköltözésnek számított,
mert mindig ott aludt.
De voltak figyelmeztető jelek is, talán úgy a második hónaptól.
Érthetetlen volt, hogy nincs munkája.
Sylvie-nek kezdett elege lenni belőle, hogy Nicholas naphosszat füvezett,
és nem dolgozott.
Emlékszem, panaszkodott, hogy mindig ő fizetett mindenért.
Gyereknek hívta Nicholast.
A barátai azt mondták: „Meg kell szabadulnod tőle.
Szakíts vele! Rossz hatással van rád.”
És Sylvie szakított vele. Szerintem nehéz döntés volt számára.
Az utolsó emlékem róla a halála előtti reggelről származik.
Azt mondta: „Nick találkozni akar.
A lakásom előtt találkozom vele. Majd leülünk a lépcsőre.
Állítólag van egy levele számomra. Fel sem fogom őt engedni.”
Tudván, hogy Nicholas Brooks és Sylvie Cachay a lakásnál találkoztak,
és hogy milyen viharos volt a kapcsolatuk,
úgy éreztem, hogy valami itt nem stimmel.
Fontos volt hát, hogy elmenjünk oda, kideríteni, mi történt ott éjjel.
Ahogy beléptünk a lakásba,
egyértelműen látszott, hogy tűz volt.
Érezni lehetett a füstszagot. Az ágy teljesen szétégett.
Volt egy nagy csomó égett haj az ágyon.
Valóban megtörtént aznap este, amit Nicholas Brooks Tommynak elmesélt.
Aztán megtaláltuk az egymásnak írott üzeneteiket.
TERVEZZ! VIGYÉL RANDIRA!
Sylvie azt írta, ha nem válik romantikusabbá…
VEGYÉL SZAPPANT, SAMPONT! MOSS KI!
…nem maradnak együtt.
Sylvie kérések hosszú listáját írta össze.
Egyszerű dolgokat: „Bújj hozzám szex után!
Vigyél randira! Ha elhasználsz valamit, vegyél újat!”
„Ne füvezz egész nap! Ne igyál egész nap!”
Olyan volt, mint egy anya, aki azt mondja:
„Szedd össze magad, különben ez nem megy így tovább!”
KEDVES SYLVIE! NAGYON SAJNÁLOM
Nicholas levelei bocsánatkérőek voltak.
NEM GONDOLKODTAM
Megígérte, hogy igyekezni fog, kérte, hogy ne mondjon le róla.
SZERETLEK: NICK
Ebből megértettük, miért adott neki Sylvie újabb és újabb esélyt.
Sylvie írt még egy üzenetet, amiben kijelentette,
hogy úgy érzi, Nick pénzt lopott tőle.
Megtaláltuk Sylvie Cachay bankszámlakivonatait.
Nicholas Sylvie hitelkártyájával fizetett prostituáltakért.
Az én szememben hihetetlenül arcátlan dolog volt
prostituáltat rendelni, és Sylvie pénzével fizetni érte.
Aztán találtunk egy e-mailt,
amit a „Baszd meg!”-e-mailnek hívunk.
TÁRGY: BASZD MEG! SYLVIE-TŐL NICHOLAS BROOKSNAK
Írt Nicknek, és igen dühös volt.
HÁNYNOM KELL, HOGY MEGCSALTÁL. KURVÁRA MEGFIZETSZ ÉRTE.
Azt írta: „Mindent tudok. Felnyomlak a rendőrségnél és a hitelkártyacégeknél.”
KURVÁRA MEGFIZETSZ
Határozottan egy bizonyos típusú indítékra mutat.
JÓ MULATÁST A SITTEN!
Emiatt hozhatta meg Nicholas
azt a döntést, hogy el kell tennie Sylvie-t láb alól.
Kikérdeztük a ház többi lakóját, hogy megtudjuk,
hallott-e valaki bármit aznap este.
Az egyik szomszéd állítása szerint vitát hallottak.
Sírást és dörömbölést is hallottak,
mintha valaki a padlóra zuhant volna, vagy ilyesmi.
Volt tehát vita és veszekedés, meg tűz.
Aztán néhány órával később Sylvie Cachayt holtan találják.
Kezdtek körvonalazódni a dolgok. Azt gondoltuk, hogy még ha gyilkosság is,
senki sem vádolható meg a tények csak egy részének ismeretében.
Mindent meg kell tennünk, hogy megtudjuk, mi történt pontosan.
BIZTONSÁGI FELVÉTEL
Utánanéztünk Nick hátterének.
Ez színekkel kezdte megtölteni a körvonalakat.
Kiderült, hogy a családi vagyonból élt.
Az apja egy Joseph Brooks nevű író-zeneszerző.
Ő szerezte a You Light Up My Life című dalt és írta az azonos című filmet.
A dallal Oscart nyert. Jól ismert dal volt.
Te
Te gyújtasz fényt az életemben
Szerintem ez a világ egyik legrosszabb dala.
Minden rádióadó éjjel-nappal ezt játszotta.
Te gyújtasz fényt az életemben
Én meg: „Atyaúristen!”
És bár erről volt híres,
de volt egy sötét oldala, ami hírhedtté tette őt.
19-ES KÖRZET
2008 körül a 19-es körzetben dolgoztam.
Én voltam a nyomozóosztag második számú embere.
A munkám része volt a beérkező összes feljelentés áttekintése.
Joe Brooks neve többször felbukkant az iratok között.
Többen is feljelentést tettek ellene erőszak miatt.
Ezeket az ügyeket a Különleges ügyosztály kezelte.
Végül felhívtam az ügyosztályt:
„Van egy szabadon garázdálkodó őrült erőszaktevő
a 19-es körzetben, aki miatt aggódnom kellene?”
Ők meg: „Ez a fickó sorozatban követ el erőszakot.
A nyomozás jelenleg is folyamatban van.”
A manhattani kerületi ügyész 91 rendbeli nemi erőszakkal
vádolta meg Joseph Brookst.
Joseph Brooks hirdetéseket adott fel a Craigslisten.
Feltörekvő színésznőket keresett,
hogy egy Oscar-díjastól vegyenek leckéket.
Meggyőzte őket, hogy menjenek el a házába.
Bedrogozta őket, aztán azt tett velük, amit akart.
Joseph Brookst számos nő elleni szexuális erőszakkal vádolták meg,
és tárgyalásra várt.
APA
Ismerve Joseph Brooks hátterét
elgondolkodtam, hogy hasonló személyiséggel…
FIÚ
…van-e dolgom Nicholas Brooks személyében.
Jellemét tekintve az alma talán nem esett messze a fájától.
15:00 13 ÓRÁVAL A NYOMOZÁS MEGKEZDÉSE UTÁN
A háttérellenőrzés során azt is megtudtuk, hogy Nicholas
még gimis korában kapott egy lakást az apjától,
aki eszkortlányokat is szerzett neki.
Az apjától tanulta meg, hogyan szedjen fel prostituáltakat,
mert ő is ezt csinálta.
Nagyon furcsa kapcsolat képe bontakozott ki előttünk apa és fia között,
de azt is megtudtuk, hogy az apja a pénzen keresztül valamelyest
irányította is őt.
Joseph Brooks azt is kikötötte Nicholas számára,
hogy nem léphet kapcsolatba az anyjával vagy a nővérével.
És amint megtudta hogy Nicholas felvette a kapcsolatot az anyjával,
Joseph kivette őt a végrendeletéből, és megvonta az életjáradékát
úgy 2009-2010 körül.
Szóval van itt egy fiatalember a nagyvilág közepén
anélkül, hogy rendelkezne a korábban megszokott anyagi eszközeivel.
Tehát ha pénzt akart,
vagy dolgoznia kellett, vagy élősködni valakin.
Amikor megismerkedtek, Sylvie-nek volt pénze, de elzárta a pénzcsapot.
Nicholas úgy érezhette, vége a dalnak,
és hogy tennie kell valamit, mert a nő a rendőrséggel fenyegetőzött.
JÓ MULATÁST A SITTEN!
Az ilyen ügyekben hajtja az embert az adrenalin.
Jó 24 órát is fent vagyok, ha nem többet. Nem érzi az ember a fáradtságot.
Az ügy lendülete visz tovább.
Mind visszamentünk a 6-os körzet rendőrőrsére.
Át kellett néznünk a bizonyítékokat, ezért újranéztük a kamerafelvételeket,
és elkezdtük figyelni az időrendiséget.
Valami elkerülte volna a figyelmünket? Valami, amit nem láttunk?
Megbizonyosodtunk, hogy Nicholas Brooks 2:18-kor hagyta el a szobát,
aztán lement a hallba, és megismerkedett David Raleigh-val.
A szivárgást 02:51-kor ellenőrző hotelmenedzser megjelenéséig
senki más nem lépett be a szobába vagy ki onnan.
Bizonyíték kellett, hogy Sylvie halálakor Nicholas még a szobában tartózkodott.
Hozzáférést kaptunk a hotel híváslistájához,
és Nicholas Brooks alibije darabokra hullott.
Miután elkezdtük vizsgálni a recepcióra érkező hívásokat,
rájöttünk, hogy nem csak arról volt szó, hogy ő egyszerűen elment 2:18-kor.
A távozása előtt
a recepcióra beérkező hívás
nagyon érdekes volt.
A szobájuk alatti szobából indított, a szivárgásról szóló hívás
2:11-kor futott be a recepcióra.
Ellenőriztük a szobaajtajuk kulcskártyával történő nyitásait is,
amiből kiderült, hogy Nicholas Brooks a szobában volt
a vízszivárgás idején.
A víz túlcsordult, már a padlón folyt. Már más szobákba is beszivárgott.
Tehát Nicholas ott volt, mikor Sylvie a kádban volt.
Nicholas végig hazudott nekünk.
A boncolás eredménye…
NEW YORK-I ORVOSSZAKÉRTŐI HIVATAL
…sokat elárul arról, mi történt Sylvie-vel.
A boncolás során jelentős megállapítások születtek:
ujjnyomok a nyakon, zúzódások.
BONCOLÁSI VIZSGÁLATI JELENTÉS
És apró bevérzései voltak a szemhéja alatt.
Ez azt jelenti, hogy elzáródott a véráramlás
a nyakánál valamilyen módon.
A tüdeje tele volt vízzel, vagyis életben volt, amikor megfulladt.
És a toxikológiai vizsgálat szerint
a szervezetében talált összes gyógyszer terápiás szinten volt jelen.
Receptre felírt gyógyszerek voltak.
Nem volt semmi, ami túladagolva megölhette volna.
Ez számomra azt jelenti, hogy nem öngyilkosság, nem véletlen.
A HALÁL OKA FOJTOGATÁS
A halála gyilkosság folytán következett be.
Megkaptuk a DNS-vizsgálat eredményeit is.
A kádon talált DNS-nyomokat Nicholas Brooks hagyta.
A DNS-nyomok a kádon nem jelentettek semmit.
A szobában volt. Használhatta a kádat.
De határozottan tagadta, hogy a kád közelében járt volna.
Feltételezésünk szerint
mikor a Soho House-ba érkeztek,
valamiféle veszekedés volt köztük.
Szó szót követett, a férfi pedig bekattant.
Brooks megragadta a nőt nyakánál,
belenyomta a kádba, a víz alatt tartotta.
Sylvie vizet lélegzett be,
amitől megfulladt.
És megfojtották.
Nicholas! Megfojtotta a barátnőjét?
- Ön tette, Nick? - Megölte Sylvie-t?
Letartóztattuk Nicholas Brookst,
és elszállítottuk a központi fogdába.
Azt mondta: „Van pénzem.”
Azt gondoltam: „Meg akar vesztegetni, vagy mi?”
Mondom: „Ezt hogy érti?”
Ő meg: „Igen, de csak reggel férek hozzá.”
Erre én: „Most már nem lesz szüksége pénzre.”
Ő pedig: „Kelleni fog a védelemre.”
Mondom: „Kitől kell megvédeni?”
Azt mondja: „A fehérek felsőbbrendűségét hirdetőktől.”
„Ezt hogy érti?” „Oz-rajongó vagyok.”
Gondolom az Oz című sorozatról beszélt.
Mondom: „Nem a fegyházba visszük,
hanem a New York-i központi fogdába.”
Rájöttem, hogy fogalma sincs, mi az a nagybetűs élet,
vagy hogyan működik a világ. Nagyon furcsálltam.
A fegyőrök ekkor vették őt át tőlem,
és ekkor beszéltem vele utoljára.
Nicholas Brooks letartóztatása után
megtudtuk, hogy az apja tárgyalásra vár.
Azonban öngyilkosságot követett el.
A ZENESZERZŐ ÖNGYILKOS LETT ERŐSZAKKAL VÁDOLTÁK
Joseph Brooks ügyvédje átvette Nicholas Brooks ügyét.
BÜNTETŐBÍRÓSÁG
2013. JÚNIUS 7. A TÁRGYALÁS MEGKEZDŐDIK
A védelem álláspontja, hogy Sylvie depresszióban szenvedett.
Gyógyszert szedett.
Túladagolta a gyógyszert miután beült a kádba, és megfulladt.
A szülei a virginiai otthonukból érkeztek,
hogy Nicholas Brooks szemébe nézzenek.
Nem láttam megbánást. Nem nézett rám vagy a férjemre.
Nem nézett ránk. Nem foglalkoztattuk.
A húgom hihetetlen ember volt.
NEM NÉZETT AZ ÁLDOZAT SZÜLEIRE
És az életét teljesen megmagyarázhatatlan módon oltotta ki
a társadalomnak ez a parazitája.
Meg kell fizetnie a lányom életéért, a gyönyörű életéért.
Az ügyészség felhívott azzal, hogy a tárgyalásnak vége.
Nicholas Brooks bűnös. 25 évtől életfogytiglanig terjedő büntetést kapott.
25 ÉVTŐL ÉLETFOGYTIGLANIG TERJEDŐ BÖRTÖN A SYLVIE ÉLETÉT KIOLTÓ PATKÁNYNAK
Nagyon sajnálom a Cachay családot.
Nem kellett volna meghalnia.
A nőknek a fürdőruháit kéne viselniük. A divatipar nagyjai között lenne a helye.
New York szereti őt, és ő maga New York.
A húgom vidámabbá tette az életet.
Engem és a körülötte lévőket is jobbá tette,
és nagyobb dolgokat vittünk véghez miatta.
Hiányzik a boldogság és a fény, ami belőle áradt.
Nagyon kedves, és a lelke mélyéig gyönyörű ember volt.
Örökre a mentorom marad.
Detektívként Sylvie ügye volt az utolsó ügyem.
Nem sokkal utána visszavonultam.
És van két lányom.
Nagyon megérintett az ügy.
Elvenni valaki életét, majd ennyire érzéketlennek maradni…
Talán a neveltetése az oka, de az nem mentség egy gyilkosságra,
főleg ha szeretted az áldozatot.
89 áprilisában dolgoztunk a Central Park-i futó hírhedt esetén.
Megerőszakoltak és súlyosan bántalmaztak egy futót.
Nagy port kavart, mert a Central Parkban történt,
és mert rettenetes bűntény volt.
ERŐSZAK ÉS TOMBOLÁS
Öt fiatalembert ítéltek el.
A Central Park-i Ötös néven voltak ismertek.
Az elkövetett igazságtalanságot helyre kellett hozni…
MÁST ÍTÉLTÜNK EL
…de ez nem a teljes történet.
Vannak más áldozatok is, akik ügyeit a Central Park-i futó ügyének
részeként tartjuk számon.
Választásra kényszerítette: „A szemed vagy a gyerekeid?”
Sosem hallottam ilyet egyetlen más elkövetőtől sem.
Elkezdett belevágni az arcomba a szemem alatt és fölött.
Csak az erőszak érdekelte.
Gyönyörű délután volt. Nem is gondolná az ember, hogy ilyesmi történhet.
Mindenki a téged kísértő ügyről beszél. Engem ez az ügy kísértett.
A feliratot fordította: Botos János beszél. Engem ez az ügy kísértett.